**NÁVRH**

**Všeobecne záväzné nariadenie obce Gemerská panica**

 **č. 2/2018**

**na kalendárny rok 2018**

**o určení výšky dotácie na prevádzku a mzdy na dieťa materskej školy a žiaka školských zariadení so sídlom v obci Gemerská Panica na rok 2018**

Obecné zastupiteľstvo v obci Gemerskej Panici v zmysle § 6, ods. 1 zákona SNR č. 369/1990 Zb. o obecnom zriadení v znení neskorších predpisov a ustanoveniami zákona, § 6 ods. 2  a ods. 12 písm. d) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

**sa uznieslo na tomto**

**všeobecne záväznom nariadení:**

***§ 1***

***Predmet úpravy***

1) Všeobecne záväzné nariadenie obce určuje výšku a účel použitia dotácie na prevádzku a mzdy na dieťa materskej školy a žiaka  školských zariadení so sídlom na území obce Gemerská Panica, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 1,2,3)

***§2***

***Príjemca dotácie***

1/ Príjemcom dotácie podľa tohto nariadenia je **Materská škola ,Školská jedáleň a Školský klub detí** bez právnej subjektivity v zriaďovateľskej pôsobnosti obce Gemerská Panica.

***§3***

 ***Výška a účel dotácie***

 1/ Výška dotácie na príslušný kalendárny rokna prevádzku a mzdy na dieťa materskej školy a školských zariadení v zriaďovateľskej pôsobnosti obce je určená v prílohe č.1 všeobecne záväzného nariadenia.

 2/ Prijímateľ dotácie podľa § 2 je oprávnený použiť dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účinnosť jej použitia.

 3/ V prípade, že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roku.

***§4***

***Termín a spôsob poskytovania dotácie***

Obec poskytne príjemcovi podľa § 2 dotáciu mesačne (*vo výške jednej dvanástiny z dotácie na príslušný kalendárny rok)* do 25.dňa príslušného mesiaca.

 ***§5***

***Záverečné ustanovenia***

1/ Na ustanovenia súvisiace s určením výšky dotácie na prevádzku a mzdy na dieťa materskej

školy a žiaka školského zariadenia so sídlom na území obce Gemerská Panica, neupravené

týmto všeobecne záväzným nariadením, sa vzťahujú príslušné právne predpisy 4).

2/ Všeobecne záväzné nariadenie obce Gemerská Panica schválilo obecné zastupiteľstvo obce Gemerská Panica na svojom rokovaní dňa ..........2017 uznesením číslo........ /2017

3/Toto všeobecne záväzné nariadenie nadobúda účinnosť dňa : 1.1.2018 **.**

V Gemerskej Panici dňa 13.10.2017

 .........................................

 Michal Fedor

 starosta obce

Návrh VZN vyvesené na úradnej tabuli dňa : 13.10.2017

Návrh VZN zvesené z úradnej tabule dňa: 28.10.2017

Vyvesené na internetovej stránke obce dňa 13.10.2017

VZN vyvesené na úradnej tabuli dňa:

Týmto VZN sa zrušuje VZN zo dňa 23.08.2016 č. 5/2016.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. ust. § 6 ods.12 písm. d) zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2. § 15 zákona č. 596/2003 Z. z. v znení neskorších predpisov.
3. ust. § 6 ods. 12 písm. b). zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
4. napr. ust. § 31 zákona č. 523/2004 Z. z. zákona o rozpočtových pravidlách verejnej správy

Príloha č. 1 k VZN č. 2/2018

**Východiskové údaje pre výpočet výšky dotácie na 1 dieťa v Materskej škole v Gemerskej Panici z rozpočtu obce Gemerská Panica na rok 2018**

* Výška podielu z výnosu DPFO pre materskú školu **40%**
* Prepočítaný počet žiakov v Gemerskej Panici k 15.09.2017 **848,90**
* Predpokladaný podiel na dani z príjmov FO pre rok 2017

V Gemerskej Panici **177 686 €**

**Výpočet koeficienta /** H-hodnoty**/:**

(0,40 x 177 686) : 848,90 =  **83,72** koeficient

**Výpočet finančných prostriedkov pre Materskú školu v Gemerská Panica na rok 2018**

* Celkový počet detí v materskej škole k 15. 9. 2017 **20**
* Základný koeficient z prílohy č. 3 k nariadeniu vlády

č. 668/2005 v z. n. p. **27,3**

* Hodnoty, o ktoré sa zvyšujú koeficienty pre materskú školu

ak celkový počet detí v materskej škole nepresahuje 20 **6,5**

 27,3 + 6,5 = 33,8 x 83,72 = **2 829,73 €** na 1 dieťa / rok v MŠ

 2 829,73 €. x 20 detí = **56 594,60 €** na celkový počet detí / rok v MŠ

**ŠKD pri ZŠ**

* Celkový počet detí v Školskom klube detí k 15.9.2017 **12**
* Základný koeficient z prílohy č. 3 k nariadeniu vlády

č. 668/2005 v z. n. p **1,6**

1,60 x 83,72 €.= **133,95 €** na 1 žiaka/ rok v ŠKD

12 x 133,95 €.= **1 607,40 €** na celkový počet žiakov v ŠKD

**Školská jedáleň**

* Celkový počet detí v Školskej jedálni k 15.9.2017 **32**
* Základný koeficient z prílohy č. 3 k nariadeniu vlády

č. 668/2005 v z. n. p **1,8**

1,80 x 83,72 = **150,69 €** na1 dieťa **/** rok v ŠJ

32 x 150,69 €.= **4 822,08 €** na dieťa / rok v ŠJ

Celková výška dotácie na prevádzku a mzdy na dieťa v MŠ a žiaka ŠKD a ŠJ

56 594,60 + 1 607,40 + 4 822,08 = **63 024,08 €/rok**